אמנות פלאונטולוגית

ממוזער|250px|דיאגרמה שלדית של ברונטוזאורוס, איור מאת הפלאונטולוג הנודע עותניאל צ'ארלס מארש.
ממוזער|250px|"דיורמה" - ציור פנורמה של הפארק הפרובינציאלי דינוזאור ובו מיני דינוזאורים אופיינים, מאת ג'וליוס צ'וטוני.
ממוזער|250px|מיניאטורה מסוג "פסל שולחן" (שלמעשה מהווה פסלון) של טריצרטופס.
אמנות פלאונטולוגית (באנגלית: Paleoart) היא תת-סוגה של אמנות ריאליסטית או היפר-ריאליסטית המשלבת אמנות ומדע, בעיקר פלאונטולוגיה וביולוגיה, על מנת לשחזר בתי גידול, צמחים ובעלי חיים שנכחדו, כאשר הפופולריים שבהם הם הדינוזאורים (עם זאת, האמנות הפלאונטולוגית עוסקת גם בבעלי-חיים שאינם דינוזאורים, כגון חסרי חוליות, דו-חיים, זוחלים קדומים ויונקים קדומים). האמנות הפלאונטולוגית התפתחה מהצורך המדעי לאייר מאובנים ולנסות לשחזר כיצד נראה בעל החיים כשהיה חי. האמנים הפלאונטולוגים הראשונים עבדו תחת פלאונטולוגים והיו בקיאים באנטומיה של בעלי החיים, במטרה לנסות ולשחזר את בעל החיים בצורה המדויקת ביותר ככל האפשר. עם זאת, מאחר שלרוב המאובנים חלקיים, יש מידה של חירות אמנותית בשחזור בעל החיים, ואיורים מסוימים הופכים למיושנים ושגויים בעקבות תגליות חדשות.

איורים וציורים פלאונטולוגיים מרבים להופיע בספרי מדע פופולרי בנושאי בעלי-חיים שנכחדו, ואלה נעים מאיורים סכמטיים המסבירים את הטקסט (לרוב איורים של חלקים בשלד ואופן פעולת הגוף) לציורים אמנותיים המשחזרים את בעל-החיים בבית גידולו. שחזורים פלאונטולוגיים מופיעים גם בספרות המדעית ואף במאמרים מדעיים עצמם. איורים של שלטי מידע והסברה, ציורי קיר, דיורמות ודגמים בגדלים שונים (ממינאטורות ועד דגמים אנימטרוניים בגודל טבעי) מרבים לעטר מוזיאוני טבע ותערוכות בנושא בעלי חיים שנכחדו. לעיתים קרובות כוללות תערוכות אלה דיורמות ענק (או כסצנה עם דגמים או כציור קיר גדול) המתארות כיצד נראו בעלי-החיים בסביבתם הקדומה.

מעבר להמחשה ואיור הקשורים למדע (מוזיאונים, ספרי עיון ומדע פופולרי) אמנות פלאונטולוגית נעשית גם לשם הכיף, התחביב, הבידור, האסתטיקה והאמנות עצמה.

 שלבים ביצירת שחזור של בעל-חיים שנכחד 

אחד האתגרים העיקריים של אמנות פלאונטולוגית הוא שחזור בעל-חיים שנכחד על סמך המאובנים שנתגלו. מאובנים אלה לרוב חלקיים ולא כוללים שלדים שלמים. בשלב הראשון, על האמן הפלאונטולוגי, לשחזר את השלד השלם (לרוב בעזרתו של פלאונטולוג מוסמך), ואחר כך לשחזר מהשלד את ה"בשר והדם", ולהוסיף שרירים ועור ליצור.

להלן השלבים בשחזור יצור חי על סמך מאובניו:

 איור המאובנים הקיימים של היצור.
 איור השלד השלם של היצור בתנוחה טבעית (בדרך כלל עמידה או הליכה, לעיתים בתנוחות "אקזוטיות" ופעילות יותר כגון לחימה), תוך השלמת חוסרים לפי ידע באנטומיה, שיקולי סימטריה (בגוף רוב החולייתנים יש סימטריית שיקוף ימין-שמאל) והשלמת עצמות חסרות לפי מינים קרובים.
 הוספת שכבה של שרירים וגידים על השלד, לפי כללי האנטומיה והניסיון הנלמד מיצורים חיים בני זמננו.
 הוספת עור כולל המרקם (טקסטורה) על השלד עם השרירים.
 צביעת הציור. מאחר שברוב המקרים לא נשמר במאובנים מידע על צבע העור של בעל-החיים, בשלב זה יש לאמן חירות אמנותית גדולה יחסית, והוא יכול לצבוע את היצור כראות עיניו, אך לרוב ייבחר בצבעים סולידיים.
 אחרי למידת היצור ושחזורו ניתן לאייר אותו בכל תנוחה אחרת.
 הוספת הרקע, ואפקטים של אור וצל (הצללה אמנותית).

 טכניקות של אמנות פלאונטולוגית 
 רישום בעיפרון, פחם וכדומה.
 ציור במגוון טכניקות כגון צבעי מים, צבעי שמן, אקריליק ועוד.
 ציור באמצעות מחשב ועט דיגיטלי. האמן מצייר באמצעות העט, והציור שלו מועבר בזמן אמת לתוכנת גרפיקה במחשב. את הציור ניתן לצבוע ולערוך במחשב.
 שילוב של ציור באמצעות מחשב עם צילום (לרוב הצילום משמש בשביל הרקע).
 יצירת דגמי תלת-מימד (3D) בגרפיקה ממוחשבת (CGI).
 יצירת דגמים ופסלים תלת-ממדיים אמיתיים, החל מדגמים בגודל טבעי לתערוכות וכלה במיניאטורות דינוזאורים וצעצועים קטנים בדמות בעלי חיים פרה-היסטוריים.

 סוגים של אמנות פלאונטולוגית 
ממוזער|250px|איור מאובן של גולגולת של טריצרטופס מאת הפלאונטולוג הנודע עותניאל צ'ארלס מארש.
 איור מאובנים - בעיקר לצורכי תיעוד מדעי, כגון איורי מאמרים וספרי עיון.
 איור דיאגרמה שלדית (Skeletal Diagram או Skeletal Drawing) המשחזר כיצד נראה השלד השלם של בעל-החיים בתנוחת עמידה או הליכה. גם סוג זה נפוץ במאמרים מדעיים וספרי עיון.
 ציור "בשר ודם" המשחזר כיצד נראה בעל-החיים כשהיה חי.
 דיורמה - איור בעל-החיים בסביבת מחייתו, לרוב לצד בעלי-חיים אחרים שחלקו איתו את הסביבה.
 אנימציה - יצירת סרטי הנפשה המראים את היצורים הקדומים בפעולה. סרטים אלה נעשים לרוב לצורכי בידור ומדע פופולרי.

סוגים אלה תקפים לכל הטכניקות - החל מאיור ידני, עבור מגרפיקה ממוחשבת וכלה ביצירת פסלים פיזיים ("איור מאובנים" הופך ליצירת יציקה של המאובן, "איור דיאגרמה שלדית" הופך לבניית שלד ניצב (Mounted Skeleton) בתנוחה טבעית, ציור "בשר ודם" הופך ליצירת פסל "בשר דם" וכו').

 היסטוריה 

ממוזער|250px|פסלים בדמות איגואנודון שהוצבה ב בקריסטל פאלאס. אלה היו פסלי ענק, חדשניים לתקופתם, אך כיום הם נחשבים שגויים לחלוטין.
ממוזער|250px|דגם אנימטרוני של טירנוזאורוס במוזיאון להיסטוריה של הטבע בלונדון.

 אמנים פלאונטולוגים ידועים 
 עותניאל צ'ארלס מארש (גם פלאונטולוג שאייר מאובנים)
 צ'ארלס נייט
 רודולף זלינגר
 טוד מרשל
 ג'ון סיביק
 דאג הנדרסון
 מייקל טרצ'יץ'
 רוברט בקר (גם פלאונטולוג)
 גרגורי פול (גם פלאונטולוג)
 ראול מרטין
 ג'וליוס צ'וטוני
 סקוט הארטמן (גם פלאונטולוג)
 לואיס ריי
 רוברט "בוב" ניקולס
 אנדריי אטוצ'ין
 ולאד קונסטנטינוב
 מארק ויטון (גם פלאונטולוג)
 ראול ראמוס
 מוחמד האגאני
 דייוויד קרנץ (גם מעצב דגמי 3D וגם אנימטור)
 בת' זייקן

ראו גם

אנטומיה השוואתית
היינריך הרדר
טפונומיה

 לקריאה נוספת 
 סטיב וייט, Dinosaur Art, הוצאת Titan Books, 2012
 סטיב וייט, Dinosaur Art II, הוצאת Titan Books, 2017
  - פרק 6: Bringing dinosaurs to life: the science of dinosaur art

 קישורים חיצוניים 

 שמוליק מאירי, מודלים של דינוזאורים – מפארק השעשועים למוזיאון ובחזרה, בצלאל
 Here's What We Used to Think Dinosaurs Looked Like, נשיונל ג'יאוגרפיק, ספטמבר 2017
 Palaeoart: The Collaboration Between Art and Science בבלוג של מוזיאון טירל המלכותי
 Science and Culture: Dinosaur art evolves with new discoveries in paleontology, באתר PNAS, פברואר 2020
 האתר של prehistoric fauna בו יצירות רבות של יצורים פרהיסטוריים מאת רומן אוצ'ייטל 

 דוגמאות לאמנות פלאונטולוגית
  גלריה של איורי שלדים של דינוזאורים (skeletal reconstruction) מאת סקוט הארטמן
  אנטומיה של דינוזאורים - מדריך מצויר
  הגלריה של ד"ר ג'וליוס צ'וטוני - Paleoartist
  הגלריה של גרגורי ס. פול - Paleoartist
  הגלריה של ראול מרטין
 הבלוג של לואיס ו. ריי - Paleoartist
  איורי קנה מידה של דינוזאורים וזוחלים קדומים אחרים מאת SameerPrehistorica, באתר DeviantArt
  איורי דינוזאורים מאת Nobu Tamura
  הגלריה של טוד מרשל
  Mohamad Haghani מוחמד האגאני: האתר הרשמי,  הגלריה ב-DeviantArt וההגלריה ב-Art Station
  האתר הרשמי והגלריה של Beth Zaiken
  הגלריה של ראול ראמוס ב-Art Station
  הגלריה של בוב ניקולס


*
קטגוריה:פלאונטולוגיה
קטגוריה:אמנות
קטגוריה:אמנות חזותית